179 



sig ned. Mikroskopisk ligner dette det først omtalte, men er 

 meget finere. 



I alle tre Sorter Ler findes der, ifølge lir. Cand. Øs trup s 

 Undersøgelse , Diatoméer og desuden i Nr. 1 og , sjældnere , i 

 Nr. 2 Muslingeskaller. 



Man skulde vente, at naar Nedbør af kosmisk Stof var saa 

 stort, som af Nordenskiold er antaget, vilde det med Lethed 

 kunne konstateres paa saa udbredte og fra Land saa fjærne 

 Arealer, som Driv- og Fjord-Isen paa Grønlands Østkyst. I de 

 hjembragte Prøver af Ler fra Storis-Flagerne blev der imidlertid 

 intet Tegn fundet paa Tilstedeværelsen af saadant kosmisk Støv; 

 selvfølgelig kan der alligevel godt findes saadant, men at det 

 dog næppe falder i nogen stor Masse, synes nogle Forsøg, der 

 bleve gjorte i Løbet af Overvintringen, at godtgjøre. Efter 

 stærkt Snefald med absolut stille Vejr samlede jeg nemlig i en 

 Afstand af mindst l h Kvartmil fra nærmeste Land et større 

 Kvantum Sne i et rent Pndevaar; Indsamlingen blev gjort ved 

 Hjælp af en Træske (for saa meget som muligt at forringe 

 Faren for metallisk Indblanding ad denne Vej), og den øverste 

 Del af den sidst faldne Sne blev ikke medtaget. Der blev ikke 

 fundet nogetsomhelst uorganisk Bundfald , efter at Sneen var 

 bortsmeltet. Nordenskiölds Indsamlinger ere skete paa Land 

 og kunne aldrig give noget nøjagtigt Resultat, da terrestriske 

 Indblandinger sikkert ville være uundgaaelige der. 



Det paa Isen forekommende Ler er altsaa, i det mindste i 

 en aldeles overvejende Grad , af terrestrisk Oprindelse og kan 

 være kommet der paa forskjellig Maade. 



Nr. 3 er sikkert blæst ud fra Land ; i tør Tilstand er Leret 

 overmaade fint og let og kan føres over store Strækninger af 

 Vinden. Det er jo almindelig bekjendt, hvor langt for Ex. vul- 

 kansk Aske og Palagonitstøv kan blæse, og selv om Leret ikke 

 kan føres saa langt, er det paa den anden Side heller ikke saa 

 store Strækninger, det behøver at tilbagelægge, for at blive for- 

 delt jævnt over Isen fra nærmeste Land. 



12* 



